《古兴》
唐代·常建

汉上逢老翁，江口为僵尸。白发沾黄泥，遗骸集乌鸱。

机巧自此忘，精魄今何之。风吹钓竿折，鱼跃安能施。

白水明汀洲，菰蒲冒深陂。唯留扁舟影，系在长江湄。

突兀枯松枝，悠扬女萝丝。托身难凭依，生死焉相知。

遍观今时人，举世皆尔为。将军死重围，汉卒犹争驰。

百马同一衔，万轮同一规。名与身孰亲，君子宜固思。

作者简介：常建(708-765)，唐代诗人，字号不详，有说是邢台人或说长安（今陕西西安）人，开元十五年与王昌龄同榜进士，长仕宦不得意，来往山水名胜，过着一个很长时期的漫游生活。后移家隐居鄂渚。天宝中，曾任盱眙尉。